Райнер Мария Рилке
Тъмни часове

Превод от немски: Теодора Стайкова, —

chitanka.info

Обичам мрака на минутите смълчани,

когато вътре в себе си се взирам

и сякаш във писма забравени намирам

сегашните си дни отдавна преживяни

като легенди странни и преодоляни…

В такива часове най-вярно научавам,

че има втор живот, просторен и безкраен.

Понякога в дървото се познавам,

израсло право върху гроб незнаен

да продължи съня на момъка нехаен,

когото корените му са приласкали —

сън, пропилян ту в песни, ту в печали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.